《山中菊花 其二》
明代·释古易

不寄在篱下，披离自不群。一秋无过客，空谷独逢君。

叶覆烟全碧，花饶水半芬。登高重九近，谁共酌秋云。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。